Σιρόν

Το σιρόν εν πατροπαράδοτον ποντιακόν φαΐν.

 Υλικά 

αλεύρ
νερόν 
άλας
σκόρδον 
πασ̌ κιτάν (ημ'σόν κιλόν)
βούτουρον (2 χουλερα̈)

 Παρασκευή 
Ζουμώντς όλα̈ τα υλικά εντάμαν ωσπούτα να ίνεται ζουμάρ μαλακόν.
Χωρί'εις το ζουμάρ και ανοί'εις φύλλα λεπτά.
Τυλί'εις τα φύλλα και κοφτ'ς ατα τίκια χουμάτα̈, να ομοια̈ζνε λωρία τυλιχτά (άμον γαïσ̌ ).
Θεκς τα χουμάτα̈  σο ταψίν και ψεντς ατα σα 180 βαθμούς, ωσπούτα να παίρνε καλόν χρώμαν.
(Ίντζαν θελ κρατεί τα χουμάτα̈  ασου έψεσεν ατά, απές σην κατάψυξην).
Επεκεί βράεις νερόν με άλας και ξ̌ύντς ατο απάν ατς, ους να καπατεύκουνταν.
Αφήντ'ς και φουσκώνε για ολίγα λεπτά.
Σε έναν τας θεκ'ς το πασ̌ κιταν με ολίγον ζεστόν νερόν και όσον σκόρδον θελτς και ταράεις ατο.
Θεκς ατο απές σο ταψίν να γομούται ολόερα και επεκεί λύ'εις το βούτουρον και ξ̌υντς ατο απάν.
Φαΐεται ζεστόν.

 Συνδέσμεα 
Πως εφτάμε το σιρόν - mamakouzina.tv (ελλ)

σιρον